Škoda 03 T

Škoda 03 T, známa viac ako Škoda Astra, alebo (v Brne) Škoda Anitra, je česká trojčlánková, nízkopodlažná električka. Svoju premiéru mala v roku 1998, prototypy sa objavili už na prelome rokov 1997 a 1998.

 Konštrukcia 
Astra je jednosmerná, štvornápravová, motorová, čiastočne nízkopodlažná električka skladajúca sa z troch článkov spojených kĺbom (tzv. harmonikou). Na pravej strane má štyri výsuvné dvere (jednodielne, okrem stredného článku kde sú dvojdielne).

Stredný článok je zavesený na krajných článkoch, ktoré sú na pevných podvozkoch. Vozové skrine jednotlivých článkov majú oceľové kostry zvarené z ohýbaných a uzavretých profilov a z materiálov, u ktorých bola zvýšená odolnosť proti korózií.

Na streche je umiestnená elektrická výzbroj, ktorá umožňuje rekuperáciu a znižuje tak spotrebu elektrického prúdu vozidlom pri brzdení. Trakčné motory sú asynchrónne a spolu s napäťovým striedačom IGBT majú taktiež podiel na znížení spotreby elektrického prúdu.

Stredný článok električky je nízkopodlažný, s výškou podlahy  nad temenom koľajnice a tvorí 50% celej električky. Ostatné články sú "vysokopodlažné" (), a pri nástupe do nich už treba použiť schody. Celý vozeň je priechodný, pri jeho navrhovaní sa myslelo aj na osoby so zníženou schopnosťou pohybu a kočíkmi. Pod dvermi stredného článku je umiestnená výsuvná plošina, podobne ako v moderných autobusoch (Irisbus Citybus, Mercedes Citaro, Solaris Urbino a ďalších).

 Technické parametre 
 Dĺžka: až  (bez spriahadiel)
 Šírka: 
 Výška: ?
 Hmotnosť prázdneho vozidla: 24,2 t
 Kapacita jedného vagóna: 155
 z toho na sedenie: 42
 z toho na státie: 113
 Max. rýchlosť: /h

 Prototypy 
Obidva prototypy boli vyrobené v roku 1997. Pôvodne mala oba vozne dostať Plzeň, kde mali prebiehať všetky testy. Pretože si však Dopravní podnik Ostrava v tej dobe objednal dve vozidlá, bol na prelome rokov 1997 a 1998 prvý prototyp po krátkych skúškach v Plzni prevezený do Ostravy, kde boli vykonané ďalšie skúšky. Od 17. apríla jazdil aj s cestujúcimi pod evidenčným číslom 1201. Na začiatku septembra, po dodaní prvého sériového vozidla bol vrátený výrobcovi, ktorý ho predal Plzenským mestským dopravným podnikom. Dostal číslo 300 a od októbra 1998 jazdí v Plzni v bežnej premávke.

Druhý vozeň bol v roku 1998 úspešne odskúšaný v domovskej Plzni. Práve toto vozidlo urobilo skúšky pre schválenie typu vozidla. Po ich úspešnom absolvovaní bola v lete 1998 zaradená do premávky ako vozidlo 301.

 Premávka 
V rokoch 1997 až 2005 bolo vyrobených 48 kusov.

  Česko 

 Mesto Typ Roky dodávok Počet vozňov Evidenčné čísla Poznámky Brno 03T 2003 – 2006 17 vozňov 1805 – 1821   Most – Litvínov 03T 2001 – 2002 2 vozne 201, 202   Olomouc 03T 1999 4 vozne 201 – 204   Ostrava 03T 1998 – 2001 14 vozňov 1201 – 1214   Plzeň 03T 1998 – 2000 11 vozňov 300 – 310 vozeň č. 300 po nehode zošrotovaný v máji 2008

 Série 
Električky 03T boli vyrábané v siedmich sériách
 03 T0 (1997 – Plzeň) – prototypy
 03 T1 (1998 – Olomouc, Ostrava)
 03 T2 (1999 – Olomouc, Ostrava, Plzeň)
 03 T3 (1999 – Olomouc, Plzeň)
 03 T4 (2000 – Plzeň, Ostrava)
 03 T5 (2001 – 2002 – Brno, Most a Litvínov, Ostrava)
 03 T6 (2003 – 2005 – Brno)
 03 T7 (2005 – Brno)

 Externé odkazy 
 Informácie o 03 T na stránkach výrobcu 

03 T
Kategória:Dráhové vozidlá vyrábané od roku 1997
Kategória:Kĺbové električky